PATVIRTINTA

VĮ Lietuvos automobilių kelių direkcijos direktoriaus

2022 m. d. įsakymu Nr.

**KONKURSO**

**„EISMO SAUGUMAS BENDRUOMENĖSE 2022–2023 M.“**

**NUOSTATAI**

**I SKYRIUS**

**BENDROSIOS NUOSTATOS**

1. Konkurso „Eismo saugumas bendruomenėse 2022–2023 m.“ nuostatai reglamentuoja konkurso „Eismo saugumas bendruomenėse 2022–2023 m.“ (toliau – konkursas) tikslus, uždavinius, sąlygas, konkursui pateiktų projektų vykdymo ir vertinimo tvarką.
2. Konkursą organizuoja valstybės įmonė Lietuvos automobilių kelių direkcija (toliau – organizatorius).

**II SKYRIUS**

**KONKURSO TIKSLAS IR UŽDAVINIAI**

1. Konkurso tikslas – šviesti bendruomenių narius saugaus eismo klausimais, siekiant mažinti keliuose nukentėjusių žmonių skaičių.
2. Konkurso uždaviniai:
	1. priminti bendruomenių nariams Kelių eismo taisykles;
	2. skatinti bendruomenių narius saugiai ir atsakingai elgtis kelyje;
	3. viešinti informaciją apie bendruomenėse vykdomą saugaus eismo veiklą;
	4. išaiškinti aktyviausias, kūrybiškiausiai saugaus eismo srityje veikiančias bendruomenes.

**III SKYRIUS**

**SĄVOKOS**

1. Bendruomenė – nevyriausybinė organizacija, turinti teisinę formą, kuri įregistruota teisės aktų nustatyta tvarka (formali) arba neįregistruota (neformali) (visuomeninė organizacija, asociacija, sąjunga, draugija ir kt.).
2. Bendruomenių susivienijimas – neformali bendruomenių grupė, vienijanti ne mažiau kaip 4 bendruomenes (įskaitant bendruomenę-koordinatorę), pareiškusias norą dalyvauti bendruomenių susivienijimo bendrame projekte. Visos susivienijime dalyvaujančios bendruomenės turi būti formalios (įregistruotos). Švietimo sistemai priskiriama bendruomenė (mokykla, darželis ir pan.) šiame konkurse gali dalyvauti tik įeidama į bendruomenių susivienijimo sudėtį (negali būti koordinatorė).
3. Bendruomenė-koordinatorė ir bendruomenė, dalyvaujanti konkurse įeidama į bendruomenių susivienijimo sudėtį, konkurse negali dalyvauti kaip pavienė bendruomenė ir atvirkščiai.
4. Konkurso dalyvių (bendruomenių) grupės:
	1. I grupė – daugiau kaip 200 narių turinčios pavienės bendruomenės;
	2. II grupė – 101–200 narių turinčios pavienės bendruomenės;
	3. III grupė – 51–100 narių turinčios pavienės bendruomenės;
	4. IV grupė – 50 ar mažiau narių turinčios pavienės bendruomenės;
	5. V grupė – bendruomenių susivienijimai;
	6. VI grupė – neformalios pavienės bendruomenės (neįregistruotos).
5. Saugaus eismo renginys – švietėjiško pobūdžio renginys (susirinkimas, šventė, paskaita, akcija, koncertas, žygis ir pan.), kurio metu pabrėžiama saugaus eismo svarba, bendruomenių nariams primenamos Kelių eismo taisyklės ir bendruomenių nariai skatinami saugiai bei atsakingai elgtis keliuose.

**IV SKYRIUS**

**KONKURSO TURINYS, TEMOS**

1. Konkurse dalyvaujančių bendruomenių susivienijimų ir bendruomenių (toliau – bendruomenės) veikla turi skatinti bendruomenių narius:
	1. būti atidiems kelyje (ugdyti eismo dalyvių kultūrą, atidumą kelyje, pagarbą vieni kitiems, atsakomybę už kitus);
	2. nedalyvauti eisme apsvaigusiems (atkreipti dėmesį, kad alkoholis lėtina reakcijos laiką, suteikia daugiau drąsos, todėl apsvaigęs žmogus pervertina savo galimybes, pavėluotai reaguoja į situaciją, taip kelia grėsmę sau ir kitiems eismo dalyviams; kurti nepakantumo atmosferą neblaiviems eismo dalyviams (vairuotojams, pėstiesiems, dviratininkams, keleiviams, vadeliotojams), skatinti juos pačius neišvažiuoti ir (ar) neišeiti į kelią neblaivius, neleisti to daryti savo artimiesiems, kitiems bendruomenės nariams);
	3. būti matomiems kelyje (ugdyti pėsčiųjų, dviratininkų, vadeliotojų drausmę keliuose, skatinti šviesą atspindinčių priemonių ir žibintų naudojimą tamsoje, mokyti tas priemones taisyklingai naudoti ir pan.);
	4. rinktis saugų greitį (skatinti vairuotojus laikytis leistino važiavimo greičio ir atsižvelgiant į orų sąlygas, kelio dangos būklę, rinktis ne maksimaliai leistiną, o saugų važiavimo greitį);
	5. segėti saugos diržus (skatinti vairuotojus ir keleivius naudoti saugos diržus ir vaikiškas specialias kėdutes, aiškinti, kad eismo įvykio metu saugos diržas padės išvengti rimtų sužeidimų).
2. Planuojant renginius siūloma taip pat orientuotis į atmintinas dienas, susijusias su saugiu eismu (siekiant, kad saugaus eismo veikla Lietuvoje būtų vieningiau organizuojama):
	1. Saugaus eismo diena – balandžio 6 d. (pagal Lietuvos Respublikos atmintinų dienų įstatymą);
	2. mokslo metų pradžia – rugsėjo mėn. pirmoji savaitė;
	3. Keliaujančiųjų ir vairuotojų diena – paskutinis rugsėjo mėn. sekmadienis;
	4. Atšvaitų diena – spalio mėn. trečiasis ketvirtadienis;
	5. Pasaulinė diena žuvusiesiems eismo įvykiuose atminti –lapkričio mėn. trečiasis sekmadienis;
	6. kitų, su saugiu eismu ir eismo kultūra susijusių, dienų paminėjimas.
3. Saugaus eismo renginys gali būti organizuojamas kito renginio metu, tačiau turi būti išlaikomas didelis dėmesys saugaus eismo propagavimui. Organizuojant saugaus eismo renginius svarbu atsižvelgti į sezoniškumą ir aktualias temas, pvz., atšvaitų naudojimo skatinimui didesnis dėmesys turi būti skiriamas vėlyvą rudenį, žiemą ir pavasario pradžioje, paspirtukų, dviračių saugaus eismo temos labiau akcentuojamos pavasarį, vasarą, rudenį ir pan.

**V SKYRIUS**

**KONKURSO SĄLYGOS IR EIGA**

1. Konkurse gali dalyvauti nustatyta tvarka įregistruotos (formalios) ir neįregistruotos (neformalios) bendruomenės. Minimalus konkursinių renginių skaičius – **trys renginiai**, kuriuos turi įgyvendinti kiekviena konkurse dalyvaujanti bendruomenė.
2. Bendruomenės, dalyvaudamos konkurse, nuo paraiškos pateikimo dienos iki 2023 m. rugsėjo 30 d. įgyvendina projektų saugaus eismo renginius ir apie juos teikia organizatoriui informaciją.
3. Projekte turi atsispindėti renginio pobūdis, galimos racionalios, realiai įgyvendinamos idėjos ir priemonės.
4. Projekto tema pasirenkama iš šių nuostatų 10 punkte išvardytų temų. Projekte gali būti kelios temos.
5. Konkurso eiga:
	1. organizatorius konkurso nuostatus skelbia savo interneto svetainėje (<https://lakd.lt/saugaus-eismo-svietejiska-veikla>) ir pagal galimybes informuoja bendruomenes apie konkursą elektroniniu paštu;
	2. organizatorius savo interneto svetainėje (<https://lakd.lt/saugaus-eismo-svietejiska-veikla>) skelbia atsakingų asmenų, paskirtų bendrauti su bendruomenėmis, el. paštų adresus. Organizatoriaus paskirti bendrauti su bendruomenėmis atsakingi asmenys pagal teritorijas:

**Natalija Kvietkauskienė,** natalija.kvietkauskiene@lakd.lt (Alytaus, Kaišiadorių, Kauno, Lazdijų, Marijampolės, Prienų, Šakių, Šalčininkų, Trakų, Varėnos, Vilkaviškio ir Vilniaus rajonai bei Birštono, Druskininkų, Elektrėnų, Kalvarijos, Kazlų Rūdos miestai);

**Eglė Nemanytė** egle.nemanyte@lakd.lt (Anykščių, Biržų, Ignalinos, Jonavos, Kėdainių, Kupiškio, Molėtų, Panevėžio, Pasvalio, Rokiškio, Širvintų, Švenčionių, Ukmergės, Utenos ir Zarasų rajonai bei Visagino miestas);

**Linartas Kiškis,** linartas.kiskis@lakd.lt (Akmenės, Joniškio, Jurbarko, Kelmės, Klaipėdos, Kretingos, Mažeikių, Pagėgių, Pakruojo, Plungės, Radviliškio, Raseinių, Rietavo, Skuodo, Šiaulių, Šilalės, Šilutės, Tauragės ir Telšių rajonai bei Neringos ir Palangos miestai).

* 1. **bendruomenės 2022 m. gegužės–birželio mėnesiais, t. y. iki 2022 m. birželio 30 d. (įskaitytinai) organizatoriaus atstovams pagal priskirtą teritoriją elektroniniu paštu atsiunčia bendruomenės vadovo pasirašytą ir nuskenuotą paraišką dalyvauti konkurse (1 arba 2 priedą PDF formatu) ir nuskenuotą bendruomenės (įmonės) registracijos pažymėjimą (registracijos pažymėjimą siunčia tik teisinę formą turinčios (formalios) bendruomenės) ir sutikimą dėl asmens duomenų tvarkymo (3 priedas);**
	2. **iki 2023 rugsėjo 30 d. bendruomenėse vykdoma konkursui pateiktuose projektuose numatyta saugaus eismo veikla;**
	3. **iki 2023 m. spalio 10 d. organizatoriaus atstovams pagal teritorijas (17.2 papunktis) teikiama informacija apie bendruomenėse įvykdytus renginius.**
1. Konkursui pateiktam projektui įgyvendinti reikalingomis saugaus eismo priemonėmis (pvz., ryškiaspalvėmis liemenėmis, atšvaitais, įvairiomis kitomis priemonėmis su šviesą atspindinčiais elementais, leidiniais saugaus eismo tema ir pan.) konkurse dalyvaujančią bendruomenę (kuri iki 2022 m. birželio 30 d. pateikė paraišką dalyvauti konkurse ir pradėjo įgyvendinti konkurso priemones) pagal galimybes aprūpina organizatorius. Priemonės pateikiamos suderinus su organizatoriaus atstovais ir bendruomenių vadovais ir įvertinus poreikį, atsižvelgiant į vykdomų renginių turinį. Įsigyjamų ir konkurse dalyvaujančioms bendruomenėms platinamų saugaus eismo priemonių skaičius ir asortimentas priklauso nuo konkursui skiriamo finansavimo, konkurse dalyvaujančių bendruomenių skaičiaus, pateikto projekto apimties.
2. Iki 2023 m. lapkričio 30 d. apdovanojamos geriausius projektus įgyvendinusios bendruomenės.

**VI SKYRIUS**

**PROJEKTŲ VYKDYMO TVARKA**

1. Projektą organizuojanti ir įgyvendinanti bendruomenė:
	1. iki 2022 birželio 30 d. konkurso organizatoriaus teritorijose priskirtiems atsakingiems asmenims pateikusi paraišką, prieš kiekvieną artėjantį projekto saugaus eismo renginį turi paskelbti savo socialinio tinklo „Facebook“ profilyje arba bendruomenės ar savivaldybės interneto svetainėje informaciją apie planuojamas įgyvendinti saugaus eismo veiklas ir ne vėliau kaip prieš 5 dienas informuoti (el. paštu) organizatoriaus teritorijose priskirtus atsakingus asmenis, siunčiant aktyvią nuorodą su paskelbta informacija. Neinformavus apie artėjantį saugaus eismo renginį, bendruomenei skiriami minus 5 balai, kurie bus atimami iš bendros balų sumos.
	2. ne vėliau kaip per 20 kalendorinių dienų po įvykusio saugaus eismo renginio, jei renginiai vyko likus mažiau nei 20 kalendorinių dienų iki 2023 m. rugsėjo 30 d. (ataskaitos apie įvykusius renginius turi būti atsiųstos ne vėliau kaip iki 2023 m. spalio 10 d.), elektroniniu paštu siunčia organizatoriaus atstovams pagal paskirtą teritoriją informaciją apie renginį (4 priedą PDF ir „Microsoft word“ dokumentų formatu). **Kiekvienam įgyvendintam saugaus eismo renginiui** **būtinas bent vienas laisvai prieinamas (nemokamas) viešinimo šaltinis su tikslia ir viso konkurso metu aktyvia nuoroda.** Papildomai elektroniniu paštu pateikiama ir kita viešinama kokybiška vaizdinė medžiaga (filmuota medžiaga, ne mažiau kaip 5 įdomiausios (informatyviausios) saugaus eismo renginio nuotraukos ir pan.), visapusiškai apibūdinanti įvykusį saugaus eismo renginį, raštu patvirtinant (pasirašant), kad ji gali būti laisvai (be apribojimų) viešinama. Siunčiamo elektroninio laiško dydis negali viršyti 15 MB.
2. Organizatorius, pagal galimybes ir bendruomenių poreikį, padeda organizuoti ir įgyvendinti saugaus eismo renginius konkurse dalyvaujančiose bendruomenėse, aprūpina jas saugaus eismo priemonėmis, skaito jose paskaitas apie saugų eismą, padeda įgyvendinti kitus su konkursu susijusius renginius.
3. Organizatorius viešina informaciją apie įgyvendintus saugaus eismo renginius specialiame konkurso socialinio tinklo „Facebook“ profilyje.
4. Bendruomenės, teikdamos viešinamą informaciją apie projektų saugaus eismo renginius ir juos vykdydamos, atsako už trečiųjų šalių autorinių teisių pažeidimus.

**VII SKYRIUS**

**PROJEKTŲ VERTINIMAS**

1. Organizatoriaus sudaryta ekspertų grupė, vadovaudamasi projektų vertinimo kriterijais, iki 2023 spalio 30 d. įvertina interneto svetainėje paskelbtus bendruomenių įvykdytus projektus.
2. Įgyvendintų projektų vertinimo kriterijai:
	1. viešinimas – 5–15 balų (viena viešinimo priemonė – 5 balai, dvi viešinimo priemonės – 10 balų, trys (skirtingų rūšių, pvz., bendruomenės interneto svetainė, bendruomenės profilis socialiniame tinkle, vietinė spauda ir pan.) viešinimo priemonės – 15 balų.;
	2. saugaus eismo propagavimo turinys – 5–25 balai (mažiausias balas skiriamas, jei renginio metu tik platinamos saugaus eismo priemonės, didžiausias – kai renginyje mokoma saugiai elgtis kelyje, primenamos Kelių eismo taisyklės, renginio dalyviai įtraukiami į veiklas, susijusias su saugiu eismu); papildomi balai – 10 balų (skiriama, jei organizuotas renginys yra skirtas specialiai saugiam eismui propaguoti);
	3. dalyviai – 5–15 balų (balai skiriami pagal bendruomenės narių skaičių: į renginį įtraukta iki 10 proc. visų bendruomenės narių – 5 balai; nuo 10 iki 50 proc. bendruomenės narių – 10 balų; daugiau nei 50 proc. narių – 15 balų);
	4. auditorija – 5–15 balų (jei tai ne ugdymo įstaigos renginys: auditorijos pagrindą sudaro vaikai – 5 balai; renginyje dalyvauja apytiksliai vienodas skaičius vaikų ir suaugusiųjų – 10 balų; auditorijos pagrindą sudaro suaugusieji – 15 balų); papildomi balai – 10 balų, jei renginyje dalyvauja socialiai pažeidžiamų grupių atstovai (neįgalieji, vieniši, priklausomybės grupėms priskiriami asmenys ir pan.);
	5. kūrybiškumas ir originalumas – 10 balų (skiriama, jei pasirinkta renginio forma įdomi, inovatyvi);
	6. bendradarbiavimas su kitomis institucijomis – 5–10 balų (jei bendradarbiaujama su viena institucija – 5 balai, jei daugiau nei su viena – 10 balų);
	7. vaizdinis apipavidalinimas (filmai, nuotraukos ir pan.) – 0–10 balų (jei nėra nuotraukų ar kitos vaizdinės medžiagos arba pateikta nekokybiška medžiaga – 0 balų; neinformatyvi medžiaga – 5 balai; informatyvios, gerai perteikiančios tai, kas vyko ir kas susiję su saugiu eismu, nuotraukos ir kita medžiaga – 10 balų); papildomi 5 balai –už pateiktą originalią ir įdomią medžiagą;
	8. bendrinimai socialiniame tinkle „Facebook*“* (skaičiuojami planuojamo renginio ir įvykdyti renginio bendrinimai bendrai) – 0–20 balų (nėra nė vieno bendrinimo – 0 balų, iki 10 bendrinimų – 5 balai, iki 30 bendrinimų – 10 balų; iki 50 bendrinimų – 15 balų, daugiau kaip 50 bendrinimų – 20 balų);
	9. papildomi balai – 5–15 balų skiriami už papildomai organizuotus renginius (už papildomai organizuotus 1–2 renginius – 5 balai; 2–4 renginius – 10 balų; 5 ir daugiau – 15 balų).

**BAIGIAMOSIOS NUOSTATOS**

1. Konkurse dalyvavusios ir projektus įgyvendinusios bei daugiausiai balų surinkusios bendruomenės pagal grupes apdovanojamos tokia tvarka:
	1. I grupė (daugiau kaip 200 narių turinčios pavienės bendruomenės): I vieta – 600 eurų premija, dvi II vietos – premijos po 500 eurų, trys III vietos – premijos po 400 eurų;
	2. II grupė (101–200 narių turinčios pavienės bendruomenės): I vieta – 600 eurų premija, dvi II vietos – premijos po 500 eurų, trys III vietos – premijos po 400 eurų;
	3. III grupė (51–100 narių turinčios pavienės bendruomenės): I vieta – 500 eurų premija, dvi II vietos – premijos po 400 eurų, trys III vietos – premijos po 350 eurų;
	4. IV grupė (50 ar mažiau narių turinčios pavienės bendruomenės): I vieta – 400 eurų premija, dvi II vietos – premijos po 350 eurų, trys III vietos – premijos po 300 eurų;
	5. V grupė (bendruomenių susivienijimai):
		1. I vieta: susivienijimo koordinatorei skiriama 600 eurų premija, dar 3 kitos bendruomenės iš šio bendruomenių susivienijimo apdovanojamos taip: I vieta – 500 eurų, II vieta – 400 eurų, III vieta – 350 eurų premijos;
		2. dvi II vietos: susivienijimo koordinatorėms – dvi premijos po 500 eurų, dar 6 kitos bendruomenės iš šių bendruomenių susivienijimų premijomis apdovanojamos tokia tvarka: dvi I vietos – premijos po 400 eurų, dvi II vietos – po 350 eurų, dvi III vietos – po 300 eurų;
		3. dvi III vietos: susivienijimo koordinatorėms – dvi premijos po 400 eurų, dar 6 kitos bendruomenės iš šių bendruomenių susivienijimų premijomis apdovanojamos tokia tvarka: dvi I vietos – premijos po 350 eurų, dvi II vietos – po 300 eurų, dvi III vietos – po 250 eurų;
	6. VI grupė (neformalios pavienės bendruomenės (neįregistruotos): I vieta – daiktinis prizas arba iki 500 eurų vertės dovanų kuponas, dvi II vietos – daiktiniai prizai arba dovanų kuponai iki 400 eurų vertės, dvi III vietos – daiktiniai prizai arba dovanų kuponai iki 300 eurų vertės.
2. Konkurse dalyvavusios ir įvykdžiusios konkurso nuostatus bendruomenės apdovanojamos padėkomis, o vadovai – atminimo dovanomis.
3. Lėšos premijoms (26 punktas) skiriamos iš organizatoriui skirtų asignavimų.

\_\_\_\_\_\_\_\_\_\_\_\_\_\_\_\_\_\_

Konkurso „Eismo saugumas bendruomenėse 2022–2023 m.“

nuostatų

1 priedas

**KONKURSO**

**„EISMO SAUGUMAS BENDRUOMENĖSE 2022–2023 M.“**

**PARAIŠKA**

**I. DALYVIO ANKETA**

| **Eil. Nr.** | **Pavadinimas** | **Turinys** |
| --- | --- | --- |
| **1.** | **Bendruomenių susivienijimo (bendruomenės-koordinatorės) rekvizitai:** |
| 1.1. | pavadinimas |  |
| 1.2. | įmonės kodas |  |  |  |  |  |  |  |  |  |
| 1.3. | banko pavadinimas |  |
| 1.4. | banko sąskaitos Nr. |  |  |  |  |  |  |  |  |  |  |  |  |  |  |  |  |  |  |  |  |
| 1.5. | adresas | *(savivaldybė)* |
| *(miestas)* |
| *(kaimas)* |
| *(gatvė, namo Nr.)* |
| 1.6. | interneto svetainės adresas |  |
| 1.7. | bendruomenių susivienijimo vadovas | *(pareigų pavadinimas bendruomenių susivienijime)* |
| *(vardas, pavardė)* |
| *(telefonas)* |
| *(elektroninis paštas)* |
| 1.8. | bendruomenių susivienijimo kontaktinis asmuo projekte | *(pareigų pavadinimas bendruomenių susivienijime)* |
| *(vardas, pavardė)* |
| *(telefonas)* |
| *(elektroninis paštas)* |
| **2.** | **Bendruomenių susivienijimo projekte dalyvaujančių bendruomenių (ne mažiau kaip trijų) rekvizitai:** |
| 2.1. | bendruomenių susivienijimo projekte dalyvaujančios pirmos bendruomenės rekvizitai: |
| 2.1.1. | pavadinimas |  |
| 2.1.2. | įmonės kodas |  |  |  |  |  |  |  |  |  |
| 2.1.3. | banko pavadinimas |  |
| 2.1.4. | banko sąskaitos Nr. |  |  |  |  |  |  |  |  |  |  |  |  |  |  |  |  |  |  |  |  |
| 2.1.5. | adresas | *(savivaldybė)* |
| *(miestas)* |
| *(kaimas)* |
| *(gatvė, namo Nr.)* |
| 2.1.6. | kontaktiniai duomenys | *(telefonas)* |
| *(elektroninis paštas)* |
| *(interneto svetainės adresas)* |
| 2.1.7. | pirmos bendruomenės vadovas | *(pareigų pavadinimas bendruomenių susivienijime)* |
| *(vardas, pavardė)* |
| *(telefonas)* |
| *(elektroninis paštas)* |
| 2.2. | bendruomenių susivienijimo projekte dalyvaujančios antros bendruomenės rekvizitai: |
| 2.2.1. | pavadinimas |  |
| 2.2.2. | įmonės kodas |  |  |  |  |  |  |  |  |  |
| 2.2.3. | banko pavadinimas |  |
| 2.2.4. | banko sąskaitos Nr. |  |  |  |  |  |  |  |  |  |  |  |  |  |  |  |  |  |  |  |  |
| 2.2.5. | adresas | *(savivaldybė)* |
| *(miestas)* |
| *(kaimas)* |
| *(gatvė, namo Nr.)* |
| 2.2.6. | kontaktiniai duomenys | *(telefonas)* |
| *(elektroninis paštas)* |
| *(interneto svetainės adresas)* |
| 2.2.7. | antros bendruomenės vadovas | *(pareigų pavadinimas bendruomenių susivienijime)* |
| *(vardas, pavardė)* |
| *(telefonas)* |
| *(elektroninis paštas)* |
| 2.3. | bendruomenių susivienijimo projekte dalyvaujančios trečios bendruomenės rekvizitai: |
| 2.3.1. | pavadinimas |  |
| 2.3.2. | įmonės kodas |  |  |  |  |  |  |  |  |  |
| 2.3.3. | banko pavadinimas |  |
| 2.3.4. | banko sąskaitos Nr. |  |  |  |  |  |  |  |  |  |  |  |  |  |  |  |  |  |  |  |  |
| 2.3.5. | adresas | *(savivaldybė)* |
| *(miestas)* |
| *(kaimas)* |
| *(gatvė, namo Nr.)* |
| 2.3.6. | kontaktiniai duomenys | *(telefonas)* |
| *(elektroninis paštas)* |
| *(interneto svetainės adresas)* |
| 2.3.7. | trečios bendruomenės vadovas | *(pareigų pavadinimas bendruomenių susivienijime)* |
| *(vardas, pavardė)* |
| *(telefonas)* |
| *(elektroninis paštas)* |
| *2.3.8.* | *bendruomenių susivienijimo projekte dalyvaujančios ketvirtos (penktos ir t. t.) bendruomenės rekvizitai*  |
| 3. | Bendruomenių susivienijimo suaugusių narių skaičius (2022‑01‑01) | *(visų bendruomenių susivienijimo projekte dalyvaujančių bendruomenių suaugusių narių skaičius – nurodomas bendrai, taip pat atskirai kiekvienos bendruomenės)* |

\_\_\_\_\_\_\_\_\_\_\_\_\_\_\_\_\_\_\_\_\_

Konkurso „Eismo saugumas bendruomenėse 2022–2023 m.“ nuostatų

2 priedas

**KONKURSO**

**„EISMO SAUGUMAS BENDRUOMENĖSE 2021–2023 M.“**

**PARAIŠKA**

**I. DALYVIO ANKETA**

|  |  |  |
| --- | --- | --- |
| **Eil. Nr.** | **Pavadinimas** | **Turinys** |
| **1.** | **Pavienės bendruomenės rekvizitai:** |
| 1.1. | pavadinimas |  |
| 1.2. | įmonės kodas |  |  |  |  |  |  |  |  |  |
| 1.3. | banko pavadinimas |  |
| 1.4. | banko sąskaitos Nr. |  |  |  |  |  |  |  |  |  |  |  |  |  |  |  |  |  |  |  |  |
| 1.5. | adresas | *(savivaldybė)* |
| *(miestas)* |
| *(kaimas)* |
| *(gatvė, namo Nr.)* |
| 1.6. | interneto svetainės adresas |  |
| 1.7. | bendruomenės vadovas | *(pareigų pavadinimas)* |
| *(vardas, pavardė)* |
| *(telefonas)* |
| *(elektroninis paštas)* |
| 1.8. | bendruomenės kontaktinis asmuoprojekte | *(pareigų pavadinimas)* |
| *(vardas, pavardė)* |
| *(telefonas)* |
| *(elektroninis paštas)* |
| 2. | Bendruomenės suaugusių narių skaičius (2022‑01‑01) | *(visų bendruomenės projekte dalyvaujančių suaugusių narių skaičius)* |
| 3. | Bendruomenės grupė | *(I, II, III, IV ar VI)* |

**Pastaba.** VI dalyvių grupei priklausančios bendruomenės (neformalios (neįregistruotos) bendruomenės), pildydamos šią paraišką, eilučių su duomenimis apie įmonės kodą, banko pavadinimą ir banko sąskaitos numerį neužpildo, o eilutėje ,,banko pavadinimas“ parašo: ,,bendruomenė neformali“.

\_\_\_\_\_\_\_\_\_\_\_\_\_\_\_\_\_\_\_\_

Konkurso „Eismo saugumas bendruomenėse 2022–2023 m.“

nuostatų

3 priedas

**KONKURSO**

**„EISMO SAUGUMAS BENDRUOMENĖSE 2022–2023 M.“**

**SUTIKIMAS DĖL ASMENS DUOMENŲ TVARKYMO**

Mes, [bendruomenės pavadinimas], atstovaujama [vardas, pavardė, pareigos]:

*(Pažymėkite, jei sutinkate)*

[ ]  sutinkame, kad [įrašyti bendruomenės pavadinimą], dalyvaujančios VĮ Lietuvos automobilių kelių direkcijos, į. k. 188710638 (toliau – Duomenų valdytojas arba Kelių direkcija), organizuojamame saugaus eismo konkurse „Eismo saugumas bendruomenėse 2022–2023 m.“, pateikta įgyvendinto saugaus eismo renginio medžiaga (nuotraukos, vaizdo siužetai ir kt. vaizdo medžiaga, kurioje naudojami bendruomenės narių atvaizdai, tekstai, kuriuose minimi bendruomenės narių vardai, pavardės ar kita informacija, susijusi su asmens duomenimis) gali būti laisvai (be apribojimų) viešinama konkurso socialinio tinklo „Facebook*“* profilyje ir kituose kanaluose, kai viešinama informacija apie konkursą ir švietėjiškos saugaus eismo veiklos tikslu naudojama viešinimui Kelių direkcijos tinklalapyje [www.lakd.lt](http://www.lakd.lt) ir kituose viešinimo kanaluose.

Jūs kaip duomenų subjektas turite šias teises: 1) prašyti susipažinti su Duomenų valdytojo tvarkomais Jūsų asmens duomenimis; 2) prašyti, kad Duomenų valdytojas ištrintų arba apribotų Jūsų asmens duomenų tvarkymą, jei toks prašymas neprieštarauja teisės aktams; 3) į duomenų perkeliamumą (teisė prašyti įprastai naudojamu ir kompiuterio skaitomu formatu gauti ir (arba), jei tai techniškai įmanoma, prašyti perkelti (tiesiogiai persiųsti) kitam duomenų valdytojui Kelių direkcijos tvarkomus duomenų subjekto asmens duomenis); 4) pateikti skundą dėl asmens duomenų tvarkymo Valstybinei duomenų apsaugos inspekcijai.

Duomenų valdytojas įsipareigoja tvarkyti Jūsų pateiktus asmens duomenis laikydamasis asmens duomenų apsaugą reglamentuojančių teisės aktų reikalavimų, užtikrinti tvarkomų asmens duomenų saugumą bei įgyvendinti tinkamas technines ir organizacines priemones asmens duomenims apsaugoti nuo neteisėto sunaikinimo, atsitiktinio pakeitimo, atskleidimo ir nuo bet kokio neteisėto tvarkymo.

Konkurso metu pateikta medžiaga, kurioje yra asmens duomenų, bus saugoma ne ilgiau kaip 1 metus nuo konkurso pabaigos, o konkurso socialinio tinklo „Facebook*“* profilyje – ne ilgiau kaip 5 metus nuo konkurso pabaigos (2023 m. lapkričio 30 d.).

Pasirašydamas žemiau, patvirtinate, kad esate tinkamai supažindintas su Jūsų teisėmis duomenų tvarkymo laikotarpiu ir sutinkate, kad Jūsų asmens duomenys Kelių direkcijoje būtų tvarkomi nurodytą laiką nurodytu tikslu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(paraišką pateikusio bendruomenės atstovo vardas, pavardė, parašas)*

Konkurso „Eismo saugumas bendruomenėse 2022–2023 m.“ nuostatų

4 priedas

**INFORMACIJOS APIE ĮGYVENDINTĄ SAUGAUS EISMO RENGINĮ LENTELĖ**

|  |  |  |  |
| --- | --- | --- | --- |
| Eil. Nr. |  | Trumpas turinys, bendra informacija | Pastabos |
|  | Renginį organizavusios bendruomenės pavadinimas, grupė, kuriai priklauso bendruomenė, jei bendruomenė dalyvauja kartu su kitomis bendruomenėmis, nurodyti, kokio susivienijimo bendruomenė |  |  |
|  | Renginio pavadinimas *(pastabose pažymėti, kelintas vykdomas renginys)* |  |  |
|  | Renginio data |  |  |
|  | Socialinio tinklo „Facebook“ nuoroda į planuojamą skelbti renginį |  |  |
|  | Renginio viešinimas *Įdėti veikiančias (aktyvias) nuorodas, kur buvo viešintas renginys* | 1.2.3. |  |
|  | Saugaus eismo propagavimo turinys *(trumpai aprašyti, kaip buvo propaguojamas saugus eismas)* |  |  |
|  | Dalyviai *(nurodyti dalyvių skaičių ir procentą nuo visų bendruomenės narių)* |  |  |
|  | Auditorija *(nurodyti auditorijos sudėtį pagal amžių, jei dalyvavo – socialiai pažeidžiamų grupių narių skaičių)* | 1. Ikimokyklinio ir mokyklinio amžiaus auditorija – 2. Suaugusieji auditorija – 3. Socialiai pažeidžiamų grupių auditorija –  |  |
|  | Renginio forma *(trumpai aprašyti kuo originali, naujoviška, įdomi buvo renginio forma)***Pastaba**: gali būti nepildoma |  |  |
|  | Bendradarbiavimas su kitomis institucijomis  |  |  |
|  | Vaizdinis apipavidalinimas*(kokia vaizdinė medžiaga siunčiama kartu su ataskaita)* |  |  |
|  | Bendrinimai socialiniame tinkle „Facebook“ *(nurodomas informacijos apie planuojamą renginį ir informacijos apie įvykusį renginį bendrinimų skaičius atskirai)* | 1. Bendrinimų apie planuojamą vykdyti renginį skaičius –2. Bendrinimų apie įvykusį renginį skaičius –  |  |

*\* Siekiant apsaugoti trečiųjų šalių autorines teises, patvirtinama, kokiu būdu yra gautas sutikimas tą informaciją naudoti.*

Patvirtinu, kad visa pateikiama įgyvendinto saugaus eismo renginio medžiaga (tekstai, interneto nuorodos, filmuota medžiaga, nuotraukos ir pan.) gali būti laisvai (be apribojimų) viešinama.

 *(bendruomenių susivienijimo (parašas) (vardas, pavardė)*

 *ar pavienės bendruomenės vadovo pareigos)*

**Pastaba:** ši lentelė užpildyta, pasirašyta kvalifikuotu elektroniniu parašu (PDF formato failas) arba pasirašyta ir nuskenuota (PDFformato failas, taip pat jos „Microsoft *word“ dokumento* formato failas) ne vėliau kaip per 20 kalendorinių dienų po įvykusio saugaus eismo renginio elektroniniu paštu siunčiama konkurso organizatoriaus paskirtiems asmenims pagal teritorijas (17.2 papunktis)

\_\_\_\_\_\_\_\_\_\_\_\_\_\_\_\_\_\_\_\_\_\_